**ПРИЛОЖЕНИЕ №2**

**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА**

Критерият за оценяване на офертите е „ИКОНОМИЧЕСКИ НАЙ-ИЗГОДНА ОФЕРТА" - „ОПТИМАЛНО СЪОТНОШЕНИЕ КАЧЕСТВО/ЦЕНА":

Оценка на допуснатите оферти се извършва съгласно следната утвърдена от възложителя методика за оценка на офертите при следните показатели и тежест за определяне на общата комплексна оценка (КО).

Комплексната оценка (КО) на офертата на участника се изчислява по формулата:

КО = П1 х 30% + П2 х 70%

Комплексната оценка се формира като сума от оценките за всички показатели в методиката и има максимална стойност 100 точки.

На първо място ще бъде класиран участникът, събрал максимален брой точки.

„Комплексната оценка" се определя на база следните показатели:

|  |  |  |
| --- | --- | --- |
| Показател - П (наименование) | Максимално възможен бр. точки | Относителна тежест в КО |
| 1. Техническо предложение – П1 | 30 | **30%** |
| 2. Ценови критерий – П2 | 70 | **70%** |

Показатели за оценка:

**1. (П1) Техническо предложение:**

Максимален брой точки по показателя - 30 точки. Относителна тежест на показателя в комплексната оценка 30%. Изчислява се по формулата: П1 = А + Б, Където:

|  |  |  |
| --- | --- | --- |
| № | Под-показател | Макс. бр. точки |
| А. | ПОДХОД И МЕТОДОЛОГИЯ ЗА ИЗПЪЛНЕНИЕ НА УСЛУГИТЕ | 70 |
| Б. | ПОДХОД И МЕТОДОЛОГИЯ ЗА ПРОВЕЖДАНЕ НА ИНФОРМАЦИОННИ КАМПАНИИ | 30 |
| ОБЩО: | | 100 |

Оценката за всеки един от техническите под-показатели (А и Б) се формира, както следва:

|  |  |  |
| --- | --- | --- |
| **ИНДИКАТОР A - подход и методология за изпълнение на услугите** | **СТЕПЕН НА СЪОТВЕТСТВИЕ** | **Точки** |
| Оценка на подхода и методологията за изпълнение на услугите. | | |
| Предложението отговаря на изискванията на Възложителя, посочени в указанията, техническите спецификации, на действащото законодателство, съществуващите изисквания и стандарти и е съобразено с предмета на поръчката. Предложението е обвързано с конкретната поръчка. Техническото предложение не преповтаря ТС на Възложителя, а съдържа самостоятелен анализ на дейностите, задачите и целите на поръчката, като се откроява със задълбочен поглед върху качественото изпълнение на услугата и предложения и мерки за подобряване на дейностите, предмет на поръчката с цел максимално задоволяване на потребностите и нуждите на Възложителя и заинтересованите страни.  От предложението е видно, че участникът предлага подход за изпълнение на дейностите, включително подробно обоснована последователност, продължителност и взаимосвързаност, отговарящи на изискванията в ТС и съобразно спецификата на съоръженията за третиране на отпадъците.  Описани са видовете дейности, мерките и действията при изпълнението на всяка от тях, като от изложеното е видно как същите ще допринесат за качественото изпълнение на поръчката и за достигане на оптимално качество на предлаганата услуга.  Представено е предложение, което дава цялостна визия и ефективни и реалистични мерки за недопускане на препълване на съдовете и/или замърсяване на прилежащите им територии.  Представена е подробна организация за изпълнение на отделните дейности, организацията и мобилизацията на използваните от участника човешки ресурси, като е направена взаимовръзка и е представена свързаността помежду им.  Подробно е описано разпределението на задачите и отговорностите между човешкия ресурс, който изпълнява дейностите и услугите, както и отношенията и връзките на контрол, взаимодействие, както в екипа, така и с Възложителя и останалите участници в изпълнението на дейността, включително контролните органи. В тази част на предложението присъства както графично представяне на информацията, така и текст, като може да се направи извод, че представената информация напълно съответства помежду си и показва задълбочено познаване на дейността Предложени са ясни, обосновани и взаимообвързани мерки за управление и контрол на качеството на изпълнение на поръчката, като от описанието може да се направи извод, че предложението на участника гарантира високо качество на услугата. | | **70** |
|  | | |
| Предложението отговаря на изискванията на Възложителя, посочени в указанията, техническите спецификации и e съобразено с предмета на поръчката. Предложението е обвързано с конкретната поръчка.  Техническото предложение не преповтаря ТС на Възложителя, но направеният анализ на дейностите и задачите не е задълбочен и не е обвързан с постигане на качествено изпълнение на услугата. Предложените мерки за подобряване на качеството не са съотносими към предмета на поръчката, не са обосновани и не биха могли да спомогнат за максимално задоволяване на потребностите и нуждите на Възложителя и заинтересованите страни.  За предложението на участника може да бъде направен извод, че същото съдържа подход за изпълнение на дейностите и последователност, съгласно изискванията на ТС и съобразно спецификата на съоръженията, но същите не са взаимосвързани и подробно обосновани.  В предложението си участникът е описал видовете дейности, мерките и действията при изпълнението на всяка от тях, но изложеното се характеризира с просто изброяване на същите или в описанието не е направена връзката дейности- мерки- действия- подобряване на качеството.  В предложението си участникът е изброил мерки за недопускане на препълване на съдовете и/или замърсяване на прилежащите им територии, но същите не са обвързани с ефективни и реалистични, а се характеризират с изброяване и/или формално описание, което не дава цялостна визия на предложението.    Представена е организация за изпълнение на отделните дейности, организацията и мобилизацията на използваните от участника човешки ресурси, но същата е формална и в нея липсва ясна и обоснована взаимовръзка.  Описано е разпределението на задачите и отговорностите между човешкия ресурс, който изпълнява дейностите и услугите, както и отношенията и връзките на контрол, взаимодействие, както в екипа, така и с Възложителя и останалите участници в изпълнението на дейността, включително контролните органи, но същото не е подробно. В тази част на предложението присъства, както графично представяне на информацията, така и текст, поясняващ изложената информация, но са налице пропуски в описанието и/или недостатъчно добре обоснована взаимовръзка в изложението.  Предложени са мерки за управление и контрол на качеството на изпълнение на поръчката, но от описанието не е видно и не може да се направи извод, че предложението на участника ще доведе до високо качество на услугата, тъй като същите не са обосновани и обвързани достатъчно подробно. | | **40** |
|  | | |
| Предложението отговаря на изискванията на Възложителя, посочени в указанията и техническите спецификации, но предложението не е обвързано и съобразено с предмета на конкретната обществена поръчка и нуждите на Възложителя.  Техническото предложение на участника преповтаря ТС на Възложителя и се ограничава до изброяване, без анализ на дейностите. Не са предложени мерки за подобряване на качеството.  Подходът за изпълнение на дейностите, предложен от участника, не е обвързан с конкретната поръчка, не съдържа конкретен подход за изпълнение на дейностите и ясно описана последователност между тях, а преповтаря ТС и изискванията на възложителя, без да ги развива и обосновава допълнително.  Участникът частично е описал видовете дейности, мерките и действията при изпълнение на поръчката, но същите са непоследователни, не са взаимообвързани и част от тях са изпуснати и/или хронологически разменени. Същите не са обвързани с качественото изпълнение на услугата и подобряване на качеството чрез изпълнение на дейността.  В предложението на участника присъстват елементи на описание за недопускане на препълване на съдовете и/или замърсяване на прилежащите им територии, но същите са само изброени, без да са посочени ефективни мерки за недопускането, или описание на действията или друг анализ или предложението за конкретния елемент от ТП.    Представената от участника организация за изпълнение на отделните дейности и организация и мобилизация на използваните човешки ресурси присъства в предложението на участника, но липсва анализ, описание, преповтаря изискванията на ТС. В тази част на предложението е налице само изброяване или само графичен текст, без обосновка и пояснителни текстове, показващи разбиране и задълбочено познаване на дейността.    За предложението на участника може да се направи извод, че отговаря на основните изисквания на Възложителя и ТС, но не ги надгражда и не гарантира високо качество на предлаганата услуга, а само базово задоволяване на нуждите. | | **10** |

|  |  |  |
| --- | --- | --- |
| **ИНДИКАТОР Б - подход и методология за провеждане на информационни кампании** | **СТЕПЕН НА СЪОТВЕТСТВИЕ** | **Точки** |
| Оценка на подхода и методологията за провеждане на информационни кампании. | | |
| Участникът е разработил и представил в предложението си подробно концепция за провеждане на информационните си кампании и начин/и за организирането им. Същата е детайлна и обоснована. Предложеният подход и методология за изпълнение съответстват на техническата спецификация и участникът е разработил изпълнението на дейностите по начин, от който става ясно, че ще бъде постигната висока информираност на обществеността за предоставяната услуга съгласно заложените цели и приоритети в „Програма за управление на отпадъците на Столична община“. Кампаниите обхващат населението на територията на обслужвания район към което са насочени, взети са предвид спецификите за района (като същите са описани и обосновани), съобразено е времето и периода на провеждане на кампаниите, със съответната информация за всеки сезон и конкретната целева група. Направен е подробен анализ и обосновка на целите и на целевата аудитория, до която информационната кампания ще достигне. | | **30** |
|  | | |
| Участникът е разработил и представил в предложението си концепция за провеждане на информационните кампании и начин/и за организирането им, **като за описанието е в сила едно от следните**:  - липсва подробно обяснение на концепцията за провеждане на кампаниите;  - начинът/ите за организирането им не са детайлно и подробно описани;  - концепцията не е обоснована.  Предложеният подход и методология за изпълнение съответстват на техническата спецификация и участникът е разработил изпълнението на дейностите по начин, от който става ясно, че ще бъде постигната частична информираност на обществеността за предоставяната услуга.  **За предложените кампании е в сила едно от следните твърдения:**  - кампаниите не са насочени и/или не обхващат населението на територията на обслужвания район;  - не са взети предвид спецификите на района или същите не са описани или обосновани;  - времето и периода на провеждане на кампаниите не е съобразен с целевата група;  - не е направено разграничение между представената информация за всеки сезон или същата е формално представена.  В предложението на участника е посочена целевата аудитория, до която кампанията ще достигне, но аудиторията не е анализирана и обоснована. | | **15** |
|  | | |
| Участникът е разработил и представил в предложението си концепция за провеждане на информационните кампании и начин/и за организирането им, **като за описанието са в сила две или повече от следните:**  - липсва подробно обяснение на концепцията за провеждане на кампаниите;  - начинът/ите за организирането им не са детайлно и подробно описани;  - концепцията не е обоснована.  В предложението си участникът е посочил подход и методология за изпълнение, но същите са формално разработени (присъстват в предложението, но са изброени без поясняващи текстове или яснота в изложението), начинът на представяне на информацията не показва последващо високо качество на изпълнение на дейностите, като е налице съществен риск от ниска информираност на целевата група и риск от непостигане на заложените цели и приоритети в „Програма за управление на отпадъците на Столична община“.  **За предложените кампании са в сила две или повече от следните твърдения:**  - кампаниите не са насочени и/или не обхващат населението на територията на обслужвания район, към което са насочени;  - не са взети предвид спецификите на района или същите не са описани или обосновани;  - времето и периода на провеждане на кампаниите не е съобразен с целевата група;  - не е направено разграничение между представената информация за всеки сезон или същата е формално представена.  Участникът е посочил целевата аудитория, до която кампанията ще достигне, но аудиторията не отговаря на спецификата на поръчката. | | **5** |

За целите на настоящата методика следните изрази ще се тълкуват от комисията, както следва:

**„Подробно“ -** описанието, което освен, че е детайлно и изчерпателно и съдържа отделни етапи, видове дейности и процеси, не се ограничава единствено до тяхното просто изброяване и описание, а са добавени допълнителни поясняващи текстове, свързани с обясняване на последователността, съдържанието на отделните документи или други дейности и процеси, имащи отношение към повишаване качеството на изпълнение на поръчката и надграждане над предвидените технически спецификации и изисквания;

**„Детайлно/Обосновано“ *-*** описанието, което освен, че е ясно и логически правилно, не се ограничава единствено до изброяване и описание на мерки, дейности по мониторинг и дейности по контрол, а са добавени и допълнителни факти и обстоятелства, свързани с обясняване на предложените мерки и дейности, имащи отношение към повишаване качеството на изпълнение на поръчката и надграждане над предвидените технически спецификации и изисквания.

**„Формално“** – описание, в което участникът е повторил самите изисквания в техническите спецификации и/или декларативно е заявил, че ще ги изпълни без да мотивира своя избор на конкретно решение и/или методика за изпълнение на конкретните дейности и услуги. Формално е „повърхностено, незадълбочено“;

**2. (П2) ЦЕНОВИ КРИТЕРИЙ – оценката се извършва съгласно Приложение №2а.**

До оценка по показателя (П2) се допускат само оферти, които съответстват на условията за изпълнение на обществената поръчка. Максимален брой точки по показателя - 70 точки. Относителната тежест на показателя в комплексната оценка е 70 %. Оценките на офертите по показателя се изчисляват по формулата:

**П2 = (Цмин/ Цi) х 70 = (брой точки)**

Където **Цi** е предложената цена за позицията в лева без ДДС съгласно Ценовото предложение на съответния участник.

Където **Цмин** е най-ниската предложена цена за позицията в лева без ДДС съгласно Ценовите предложения на всички участници за тази позиция

Забележка: При извършване на оценяването по съответните показатели за оценка ще се използва закръгляване до втория знак след десетичната запетая.